কুষাণ সাম্রাজ্য

কুষাণ সাম্রাজ্য ছিল প্রথম খ্রিষ্টীয় শতাব্দীতে মধ্য এশিয়ার ব্যাক্ট্রিয়া ও স্কাইথিয়া অঞ্চলে গড়ে ওঠা একটি মিশ্র চীনা-ব্যাক্ট্রীয় সাম্রাজ্য। ব্যাক্ট্রিয়া (আজকের আফগানিস্তান) অঞ্চলে গড়ে ওঠা এ সাম্রাজ্যটি পার্শ্ববর্তী শিনচিয়াং, পার্থিয়া, পাঞ্জাব, সিন্ধু এবং বেনারস পর্যন্ত বিস্তৃত হয়েছিল। সম্রাট কুজুল কদফিসেস ছিলেন এর প্রতিষ্ঠাতা।

খ্রিষ্টপূর্ব ২য় শতাব্দীর প্রথমার্ধে শুংনু (চৈনিক: 匈奴, ফিনিন: Xiōngnú শুংনু) নামে এক উপজাতি তাদের প্রতিবেশী ইউয়েচি (চৈনিক: 月支, ফিনিন: Yuèzhī উ্যয়েট্‌ষ্‌র্‌) নামে অপর এক উপজাতিকে হারিয়ে দেয়। দীর্ঘ সংঘর্ষের পর য়ুঝি উপজাতির লোকেরা পশ্চিমদিকে সরে যেতে বাধ্য হয়। তারা পশ্চিমদিকে সরে ইলি নদীর উপত্যকা পেরিয়ে ইস্সিক কুল হ্রদের (ইংরেজি: Lake Issyk Kul) দক্ষিণ তীর ধরে এগোতে থাকে। তাদের এই স্থান পরিবর্তন শকসহ বেশ কিছু উপজাতিকে তাদের সামনে এগোতে বাধ্য করে। ১৪৫-১২৫ খ্রিষ্টপূর্বাব্দের মধ্যবর্তী কোন সময়ে তারা ব্যাকট্রিয় ও পার্থিয়ায় বসতি স্থাপন করে। এক প্রজন্ম পর তারা সেই জায়গা ত্যাগ করে কাবুল উপত্যকা পেরিয়ে পাঞ্জাব সমভূমিতে প্রবেশ করে। খ্রিষ্টাব্দ শুরুর দিকে য়ুঝি উপজাতির নেতা কিউ-সিউ-কিও (ইংরেজি: K'iu-tsiu-k'io) বাকী চার নেতাকে মেরে সমগ্র উপজাতির প্রধান হয়ে বসে। তার নাম থেকেই নাম হয় কুএই-শাং (ইংরেজি: Kuei-shang) বা কুষাণ। রাজা কণিষ্কের অধীনে এই সাম্রাজ্য বিশাল আকৃতি লাভ করে।

এ সাম্রাজ্য ইউরোপের রোমান সাম্রাজ্য, চীনের হান রাজবংশ ও পূর্ব আফ্রিকার আক্সুমিত সাম্রাজ্যের সঙ্গে  কূটনৈতিক সম্পর্ক গড়ে তুলেছিল ।

 তথ্যসূত্র 

বিষয়শ্রেণী:এশিয়ার ইতিহাস
বিষয়শ্রেণী:দক্ষিণ এশিয়ার ইতিহাস
বিষয়শ্রেণী:ভারতের ইতিহাস
বিষয়শ্রেণী:পাকিস্তানের ইতিহাস
বিষয়শ্রেণী:১ম শতাব্দীতে ভারতে প্রতিষ্ঠিত
বিষয়শ্রেণী:কুষাণ সাম্রাজ্য
বিষয়শ্রেণী:আফগানিস্তানের প্রাচীন ইতিহাস
বিষয়শ্রেণী:পাকিস্তানের প্রাচীন ইতিহাস
বিষয়শ্রেণী:ভারতের প্রাচীন সাম্রাজ্য ও রাজ্য
বিষয়শ্রেণী:ভারতের রাজবংশ
বিষয়শ্রেণী:ভারতের সাম্রাজ্য ও রাজ্য
বিষয়শ্রেণী:এশিয়ার প্রাক্তন সাম্রাজ্য
বিষয়শ্রেণী:ঐতিহাসিক ইরানি জনগোষ্ঠী
বিষয়শ্রেণী:ইরানি যাযাবর
বিষয়শ্রেণী:তাজিকিস্তানের ইতিহাস
বিষয়শ্রেণী:রাজশাসকদের তালিকা
বিষয়শ্রেণী:ইউরেশীয় যাযাবর জনগোষ্ঠী
বিষয়শ্রেণী:৩৭৫-এ বিলুপ্ত